**ОБЩИНА АКСАКОВО ОБЛАСТ ВАРНА**



 ***гр. Аксаково 9154 тел. (052) 76 20 66 ул. „Г. Петлешев” № 58Б факс (052) 76 32 93***

***www:aksakovo.bg е-mail:*** *aksakovo@aksakovo.bg*

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ - АКСАКОВО**

# Д О К Л А Д Н А З А П И С К А

от

**инж. Атанас Костадинов Стоилов**

*Кмет на Община Аксаково, област Варна*

**относно:** *изменение и допълнение на „Наредба на Община Аксаково за водене на регистър на общински детски градини и център за подкрепа на личностно развитие****”*** *(приета с Решение № 17.3 от Протокол № 17/20.10.2016 година на Общински съвет – Аксаково).*

**Уважаема Госпожо Председател,**

**Уважаеми общински съветници,**

Мотивите за внасяне за приемане от Общински съвет – Аксаково на предложения проект за изменение и допълнение на Наредбата на Община Аксаково за водене на регистър на общински детски градини и център за подкрепа на личностно развитие (наредбата)**,**са следните:

**1. Причини, които налагат приемането на изменение и допълнение на наредбата:**

Предлаганото изменение и допълнение на наредбата е във връзка с привеждането на подзаконовия местен нормативен акт, действащ на територията на община Аксаково, в съответствие с обнародваните в „Държавен вестник“, брой 80 от 19.09.2023г., промени в Закона за електронното управление и по специално чл.4, ал.6 от него (в сила от 31.03.2024г.), съгласно който *„С подзаконов нормативен акт не може да бъде въвеждано задължение за доказване на факти и обстоятелства за лица или обекти, вписани в регистър, на които е предоставен идентификатор, освен ако с подзаконовия нормативен акт се изпълняват или прилагат актове на Европейския съюз.“*.

**2. Цели, които се поставят с изменението и допълнението на наредбата:**

С предлаганото изменение и допълнение на наредбата **се** цели текстовете на наредбата да се прецизират, а съдържанието ѝ да се приведе в съответствие с действащите нормативни актове от по-висока степен, в частност Закона за електронното управление. Цели се още намаляване ангажиментите на директорите на образователните институции в системата на предучилищното и училищното образование.

**3. Финансови и други средства, необходими за прилагането на промените в наредбата:**

За прилагане на промените в наредбата не са необходими финансови и други средства, различни от тези, които са необходими към настоящия момент, т.е. не се предвижда допълнителен човешки, административен и материален ресурс. Напротив, с премахване на изискването за подаване на заявления за вписване на промени в регистъра на общинските детски градини и център за подкрепа за личностно развитие отпада от необходимостта от тяхното администриране.

**4. Очаквани резултати от приемане на промените на наредбата:**

С изменението и допълнението на наредбата се очаква отпадане на необходимостта от ненужно предоставяне на документи от директорите на образователните институции в системата на предучилищното и училищното образование, синхронизиране на наредбата с разпоредбите на нормативни актове от по-висока степен, а именно Закона за електронното управление(обн. ДВ, бр. 80 от 19.09.2023г.) и прецизиране на текстове на наредбата.

**5. Анализ за съответствие с правото на Европейския съюз:**

Наредбата на Община Аксаково за водене на регистър на общински детски градини и център за подкрепа на личностно развитие е подзаконов нормативен акт от местно значение. Доколкото същият подлежи на приемане на основание чл. 21, ал. 2 от Закон за местното самоуправление и местната администрация от Общински съвет, като орган на местното самоуправление, то приложими са разпоредбите на Европейската харта за местното самоуправление. Предлаганите промени в наредбата са съобразени с чл. 3, т. 1, във връзка с т. 2 и чл. 4 от Европейската харта за местното самоуправление.

Предлаганият проект за изменение и допълнение на наредбата не противоречи на норми от по-висока йерархия и на европейското законодателство и е изготвен изцяло в съответствие със Закона за предучилищното и училищното образование и Закона за електронното управление. Съответствието на предлаганите промени в наредбата с правото на Европейския съюз е предопределено, както от разпоредбите на Европейската харта за местното самоуправление и директивите на Европейската общност, свързани с тази материя, така и от съответствието на националното ни законодателство с правото на Европейския съюз.

С оглед гореизложеното и на основание чл. 21, ал. 1, т. 23 и ал. 2 от ЗМСМА и чл. 346, ал. 2 от Закона за предучилищното и училищното образование, предлагам на Общински съвет -Аксаково следните

**РЕШЕНИЯ:**

Измененя и допълва Наредба на Община Аксаково за водене на регистър на общински детски градини и център за подкрепа на личностно развитие, както следва:

**§1.** В раздел III (трети) „ВОДЕНЕ НА РЕГИСТЪРА“се правят следните изменения и допълнения:

* 1. Досега съществуващият текст на чл. 5, ал. 1 със съдържание:

*„****Чл.5.*** *(1) Регистърът се поддържа като електронна база данни (Приложение №1), както и на хартиен носител, който съдържа и данните по чл.7, ал.3 и ал.5 от настоящата наредба. (Приложение №2).“*

**се изменя, както следва:**

„**Чл.5.** (1) Регистърът се поддържа като електронна база данни (Приложение №1), както и на хартиен носител, който съдържа данните по чл.3 (Приложение №2).“

* 1. Досега съществуващият текст на чл. 6 със съдържание:

*„****Чл.6.*** *За вписване в регистъра директорът на общинската детската градина / център за подкрепа на личностно развити подава в Община Аксаково заявление (Приложение № 3) с приложени копия на документите, доказващи обстоятелствата, подлежащи на вписване, в срок от 3 работни дни от влизане в сила на акта, от който произтича.“*

**се изменя и допълва, както следва:**

„**Чл.6.** За вписване в регистъра, длъжностно лице по чл.8, ал.1 събира служебно от първичния администратор на данни или от централен администратор на данни необходимата информация по чл. 3, доказваща обстоятелствата подлежащи на вписване в регистъра, в срок от 5 работни дни от влизане в сила на акта, от който произтича съответното обстоятелство.“

* 1. Досега съществуващият текст на чл. 8, ал. 2, със съдържание:

*„****Чл.8.*** *(2)* *Лицето по ал. 1 вписва и контролира данните, предоставени от общинските детски градини и център за подкрепа наличностно развитие и отговаря за достоверността на въвежданата в регистъра информация.“*

**се изменя и допълва, както следва:**

„**Чл.8.** (2) Лицето по ал. 1 вписва и контролира данните, служебно придобити от първичния администратор на данни или от централен администратор на данни, и отговаря за достоверността на въвежданата в регистъра информация.“

* 1. Досега съществуващият текст на чл. 8, ал. 6, със съдържание:

*„****Чл.8.*** *(6) Регистърът и заявлението за вписване с прилежащите му документи се съхраняват от длъжностното лице по ал. 1.“*

**се изменя и допълва, както следва:**

„**Чл.8.** (6) Регистърът и документите, доказващи подлежащите на вписване в него обстоятелства, се съхраняват от длъжностното лице по ал. 1“.

**§ 2.** Приложение № 3 към чл.6 от наредбата се **отменя**.

**§ 3.** В Заключителни разпоредби се създава **нов § 4** със следното съдържание:

„**§ 4.** Измененията и допълненията на наредбата, приети с Решение ............. от Протокол № ........./.................. на Общински съвет - Аксаково влизат в сила от датата на приемането им.”.

**инж. АТАНАС СТОИЛОВ**

***КМЕТ НА ОБЩИНА АКСАКОВО***